Case ID: 1198544
Sentence 1: Təqsirləndirilən şəxs məhkəmə zamanı özünü Azərbaycan Respublikası CinayətMəcəlləsinin 120.1-ci maddəsi ilə elan edilmiş ittiham üzrə təqsirli bilməyərək ifadəsində göstərmişdir ki, xx xxxx 2019-cu il tarixdə axşam saatlarında o, əri Zərərçəkmiş şəxs və iki övladı ilə birlikdə oğlu Telmanı yaxınlıqda yaşayan çöpçüyə piyada aparmışlar, çöpçüdən qayıtdıqda, təxminən saat 20 radələrində, Ruslan onları liftə mindirib evə göndərmiş, özü dostları ilə pivə içməyə getdiyini ona bildirmiş, lakin konkret kiminlə birlikdə pivə içməyə getdiyini bilməmiş, həmin gün saat 23:30 radələrində Ruslan evə gəlmiş, həmin vaxt uşaqları və qayınatası Telman yatmış, qapını qayınanası Əminə açmış, Ruslan içəri girəndə pivə içdiyini bildirmiş və hərəkətlərindən içkili olduğu bilinmiş, Ruslan ayaq üstə içkinin təsirindən güclə dayanmış, Ruslan ondan yemək istəmiş və o, sonuncuya yemək verib özü isə hamama çimməyə girmiş, o, çimməyə girəndə qayınanası Əminə qonaq otağında televizora baxmış, hamamdan çıxdıqda Ruslan artıq yeməyini yeyib bitirib eyvanda siqaret çəkmiş, o, qabları yığışdırıb yumuş, Ruslan yatdığı otağa keçib telefonu ilə məşğul olmuş, onunla Ruslanın arasında heç bir mübahisə olmamış, Ruslan heç vaxt onun telefonuna baxmamış, o, qayınanası Əminəyə: “Gecəniz xeyrə qalsın”, - demiş, sonuncu ona: “Xeyirə qarşı”, - cavabını vermiş, bundan sonra o, gedib öz yerində uşaqlarla birlikdə yatmış, qayınanası və əri Ruslan öz otaqlarına yatmağa getmiş, sonuncu balaca övladının ağlamasından narahat olduğu üçün oğlu anadan olduğu vaxtdan digər otaqda, yəni qonaq otağında yatmışdır; xx xxxx 2019-cu il tarixdə saat 08:00-da oğlu Telmanın ağlamaq səsinə yuxudan oyanıb sonuncuya mətbəxdə yemək hazırlayıb öz yatdığı otaqda qucağında övladına yemək yedizdirən zaman əri Ruslan onun yataq otağının yarımaçıq qoyduğu qapısını açıb içəri girmiş, həmin vaxt sonuncunun əynində tuman və mayka olmuş, Ruslan ona: “Uşağı yedizdir, gəl yanıma”, - sözlərini demiş, o, Ruslanın onu cinsi əlaqə üçün yanına çağırdığını zənn etmiş, oğlu Telmanı yedizdirdikdən sonra gecə paltarında Ruslanın yatdığı qonaq otağına getmiş, qonaq otağında Ruslan şkafın qarşısında “raskladuşka” tipli çarpayıda oturaqlı vəziyyətə onu görüb qapını bağla demiş, o, otağın qapısını örtüb Ruslanın qarşısında, yəni çarpayının qarşısında olan masanın küncünə söykənmiş, Ruslan həmin vaxt oturduğu yerdən ayağa durmuş, o, sonuncunun gözlərinin bəbəklərinin genəldiyini, gözlərinin içinin qıpqırmızı olduğunu, ilk dəfə belə vəziyyətdə, vəhşi insan kimi görmüş, Ruslan ona: “Mənə deyiblər ki, sən mənə xəyanət etmisən”, - demiş, o, Ruslana: “Yalandı, elə bir şey yoxdur”, - cavabını vermiş, Ruslan onun cavabından sonra arxaya dönüb balışın altından mətbəxdə istifadə etdikləri bıçağı götürüb, sağ əlində tutub əlini boynu istiqamətində qaldıraraq bıçağı ona istiqamətlənmiş formada: “Səni öldürəcəm, mənə niyə xəyanət etmisən”, - sözlərini demiş, o, Ruslana: “Elə bir şey yoxdur”,deyərək cavab vermiş, Ruslanın bıçaqla onun üzərinə gəldiyini görüb qorxmuş, bir əli ilə Ruslanın bıçaq tuşladığı sağ qolunun dirsəyindən, o biri əli ilə isə sonuncunun sinəsindən tutub çarpayıya doğru itələyib otaqdan çıxmaq üçün qaçmış, qaçan zaman: “Ay mamam”, - sözlərini deyərək qışqırmış, o, qapını açıb qapıdan çölə tam çıxmamış, Ruslanın onun arxasınca gəlmədiyini hiss edib arxaya dönmüş, baxanda Ruslanın çarpayıdan sağ çiyin üzərində yerindən qalxdığını və sağ əlindən bıçaq iki hissəyə bölünmüş şəkildə Ruslanın əlindən çarpayının qarşısında yerə düşdüyünü görmüş, Ruslan sol əli ilə sağ boyun hissəsini tutmuş, tutduğu nahiyədən qan gəlmiş, o, Ruslanın yanına gəlib sol qolundan tutub çarpayıdan qaldırmış, Ruslan sol qolu ilə sağ boyun nahiyəsini tutduğu üçün o, Ruslanın sol qolunun dirsəklə çiyin arasında olan hissəsindən tutub onu yerindən qaldırıb kömək etməyə çalışmış, Ruslan sol tərəfi ilə onu yaxın durmaması üçün itələmiş, həmin vaxt əlinin sağ boyun nahiyəsindən çəkildiyi üçün Ruslanın sağ boyun nahiyəsindən qan təzyiqlə pəncərə istiqamətinə doğru sıçramış, sonra Ruslan yenidən sol əli ilə boynunu tutmuş, sağ əli ilə masadan tuta-tuta qayınanası və qayınatasının yatdıqları otağa doğru getmişlər, həmin vaxt Ruslan bir qədər büdrəyib sağ əli ilə masadan tutan zaman o, əyilib yerdən bıçağın dəstəyini götürüb sol qoltuqaltı nahiyəsinə qoymuş, o, bir əli ilə Ruslanın sol qolunun dirsəklə çiyin arasında olan hissəsindən, bir əli ilə də eyni istiqamətdə bel hissəsindən tutub kömək etmiş, bıçağın dəstəyini görəndə bir anlıq əlini buraxıb bıçağın dəstəyini götürmüş, tiyəsi gözünə dəyməmiş, bıçağı görəndə nəyə görə götürdüyünü bilməmiş, amma bıçağı götürüb qayınanası və qayınatasına göstərib Ruslanın onu vurmaq istəyən zaman onun sonuncunu itələməsi nəticəsində hadisənin baş verdiyini danışacağını düşünmüş, Ruslan öldüyünə görə qorxmuş və hadisə barədə danışmamış, Ruslan qonaq otağından çıxıb sağ istiqamətdə olan Əminə və Telmanın yatdığı yataq otağına gedən zaman əli ilə divardan tutmuş, o, qayınanası və qayınatasının yatdığı otağın qapısını açmış və: “Mamam, Ruslanı qan apardı”, - deyə qışqırmış, X20 yuxudan oyanmış, Ruslan Əminənin qucağına yıxılmış, Telman əynini geyinib X19 çağırmağa getmiş, Əminə ona qonşu İlqarı çağırmasını tapşırdığı üçün o, ayaqyalın gecə paltarında qonşunu çağırmağa getmiş, bir qədər sonra həkimlər gəlib müayinə edib Ruslanın öldüyünü demişlər; o, bu xəbəri eşitdikdən sonra özünü itirmiş, qorxduğu üçün gedib bıçağın tiyəsini çarpayının qarşısında yerdən götürmüş, sol qoltuqaltı nahiyəsinə qoyduğu bıçağın dəstəyiilə birlikdə yerə atmaq istəmiş, nə etmək istədiyini bilməmiş, otağın pəncərəsi açıq olduğu halda, pəncərənin torunu yerindən çıxardıb yerə qoyub bıçağın hər iki hissəsini pəncərədən həyətə atmış, həmin vaxt qonaq otağında heç kim olmamış, o, bıçağı pəncərədən atmağının səbəbini özü də bilməmiş, Ruslan öldüyünə görə onu tutduqları halda uşaqlarının sahibsiz qalacağını fikirləşmiş, bıçağı qoltuqaltına qoymasının səbəbini bilməmiş, hadisənin təsirindən qorxmuş, bıçağı atma səbəbini bilməmiş, o, istintaq gedişatında əri Zərərçəkmiş şəxs hansı şəraitdə xəsarət alması barədə iki övladının atasının öldüyündən övladlarının anasız qalmaması üçün düzgün məlumat verməmiş, baldızının əri Şahid2 ərinin yas mərasimi günü ona yaxınlaşıb onun tutulacağını, işgəncə veriləcəyini, elektrik naqilinə qoşulacağını, özünün naxçıvanlı olduğu üçün hər yerdə tanışının olduğunu deyərək polislərin Ruslanın ölümünü onun üstünə atacağı ilə şantaj etdiyi üçün o, qorxub İsaya hadisə barədə hazırda xatırlamadığı məzmunda uydurub danışmış, İsaya ərinin onun telefonunu yoxlaması barədə, ərininin ona boşanacağını deməsi barədə, bıçaq götürüb ərinin yanına getməsi barədə, özünü öldürəcəyini ərinə deməsi barədə heç bir söz deməmiş, bu barədə Şahid2 verdiyi ifadələr həqiqətə uyğun deyil.